Pecah (filem)

Pecah ialah sebuah filem aksi Malaysia 2013 arahan Asrul Hisham Ahmad terbitan Grand Brilliance dan Lightbulb Pictures. Filem ini ditayangkan pada 13 Jun 2013.

Sinopsis
Kisah dibuka dengan imbasan semula insiden bila Bakar yang sedang masuk ke rumah telah tersilap menyangkakan yang Sarah adalah isterinya Nora – Sarah dirogol oleh bapanya sendiri, Bakar. Sarah melahirkan anak haram Bakar tetapi nyawanya telah diambil sebagai ganti. Kembali ke masa kini; di sebuah bank, satu rompakan sedang berlaku dimana Alan, Herman, Radi dan Don adalah perompak bersenjata itu. Dalam kekalutan mengambil wang dan peti ‘safe deposit’, Alan ditembak dan cedera. Walau bagaimanapun, semua perompak telah Berjaya melarikan diri dengan hasil wang rompakan sebanyak RM300,000. Dalam masa yang sama, di Rumah Orang Tua Seri Memori kelihatan seorang pekerja wanita bernama Lydia sedang terkocoh-kocoh membantu Bakar yang pengsan dengan tiba-tiba. Bakar dibawa ke hospital.

Oleh kerana kecederaan Alan yang teruk, Herman selaku ketua kumpulan mencadangkan Alan dihantar ke hospital berdekatan dan dalam masa yang sama wang hasil rompakan disorokkan di dalam hospital yang sama dimana Bakar juga di bawa. Pasukan polis pula telah mula menjalankan siasatan dan Inspektor Haikal diarahkan untuk mengetuainya. Kazim, pegawai bank disoal siasat tentang perkara ini.

Pelakon
 Tony Eusoff sebagai Herman
 Sofi Jikan sebagai Alan
 Izreen Azminda sebagai Lydia
 Fizz Fairuz sebagai Inspektor Haikal
 Ako Mustapha sebagai Kazim
 Watie Sadali sebagai Nora
 Miera Leyana sebagai Sarah
 Along Eyzendy sebagai Radi
 Buzen Hashim sebagai Don / Kahar
 Hafiz Halim sebagai Dr. Shah
 Zeehan Hussain sebagai Dr. Vivian 
 Zulkifli Zain sebagai Bakar
 Zain Hamid sebagai Bakar (70an)
 Jagen sebagai Suresh 
 Nick Nazeela sebagai Anida
 Mak Wan sebagai Mek
 Khairul Bahari sebagai Ramlan
 Ariel Ahmad sebagai Afnan
 Wan Sarah Auni Ahmad Azham sebagai Hanis
 Hasnah Hashim sebagai Makcik Peah

Penerbitan
Pecah diadaptasi dari novel terbitan Buku FIXI dengan judul sama yang dikarang oleh Khairulnizam Bakeri. Ia merupakan filem kedua arahan Asrul Hisham Ahmad selepas Sesuatu Yang Tertinggal (2012).

Menurut Asrul Hisham atau Black, Pecah disifatkan sebagai karya yang mencabar ekoran dirinya perlu memastikan karyanya itu setanding dengan karya asal bagi memuaskan hati pembaca novel tersebut. Penggambaran filem ini dijalankan di Kuala Lumpur dan Wangsa Maju.

Rujukan

Pautan luar


Kategori:Filem Malaysia tahun 2013
Kategori:Filem aksi Malaysia